VEDTEKTER FOR BORGUNDVEIEN BARNEHAGE AS

## 1. EIERFORHOLD

Barnehagen eies og drives av Anne Britt Danielsen

Driften er organisert som et aksjeselskap

## 2. FORMÅL

* Barnehagen skal gi barn under opplæringspliktig alder gode utviklings- og aktivitetsmuligheter i nær forståelse og samarbeid med barnas hjem
* Barnehagen skal være en pedagogisk virksomhet
* Barnehagen skal drives i samsvar med:

«Lov om barnehagen», «Rammeplanen for barnehagens innhold og oppgaver», samt de til enhver tid gjeldende forskrifter og retningslinjer

## 3. OPPTAKSKRITERIER OG OPPTRAKSKRETS

* Barn som fyller ett år senest innen utgangen av august det året det søkes om barnehageplass, har etter søknad rett til å få plass i barnehagen fra august i samsvar med denne loven med forskrifter.
* Barn som fyller ett år i september, oktober eller november det året det søkes om barnehageplass, har etter søknad rett til å få plass i barnehage innen utgangen av den måneden barnet fyllet ett år jf. «Barnehagelovens §12a»
* Alle godkjente barnehager i kommunen skal samarbeide om opptak av barn
* Dersom du mottar et tilbud om barnehageplass og ikke takker ja inne angitt frist, mister du automatisk barnehagetilbudet. Tilbudet går da til andre søkere.

Barnehagens opptakskrets er barn som bor i Ålesund kommune, samt nærliggende kommuner.

*Barnehageplass tildeles etter følgende opptakskriterier i prioritert rekkefølge*

* Barn med nedsatt funksjonsevne og barn med vedtak etter barnevernsloven.   
  Dokumentasjon fra sakkyndig instans må vedlegges søknaden. Dokumentasjonen må ikke være eldre enn 3 mnd. når den sendes inn.
* Barn fra familier som har store belastninger på grunn av sykdom eller funksjonshemming hos foresatte eller søsken. Med sykdom forstås i denne sammenheng alvorlig og varig sykdom. Legeerklæring som dokumenterer at sykdommen er alvorlig og varig må vedlegges søknaden. Dokumentasjon må ikke være eldre enn 3 mnd. når den sendes inn.
* Barn med minoritetsspråklig bakgrunn som har særskilt behov for språkstimulering. Minoritetsspråklige barn med et særskilte behov for å bedre sine norskkunnskaper før skolestart kan gi fortrinnsrett. Dokumentasjon må legges ved søknaden.
* Søsken av barn som har plass i barnehagen
* Fast ansettelses forhold ved Borgundveien Barnehage gir rett til prioritert ved opptak
* Barn som søker overflytting fra annen barnehage

Barn som ikke har lovfestet rett til prioritet

* Etter at barn med lovfestet rett til plass i barnehagen er plassert, tildeles ledige plasser etter prioritert, alder og kjønn
* Dersom flere barn ønsker plass i barnehagen og det ikke er tilstrekkelig med plasser tildeles plassene slik at det blir riktig alders og kjønnssammensetning i barnehagen. Dette innebærer at det skal være en god sammensetning av barn i hvert kjønn fra hvert alderstrinn i barnehagen som helhet.

Følgene vedtak kan påklages:

* Vedtak om avslag på søknad om barnehageplass ved hovedopptaket
* Der det ikke blir innfridd ønske om barnehage nr.1 og 2 ved hovedopptaket
* Avslag på søknad om barnehageplass ved supplerende opptak for søkere med lovfestet rett til prioritet etter barnehagelovens §13
* Vedtak om avslag på søknad om ønsket prioritet for plassering

## 4. FORELDRERÅD OG SAMARBEIDSUTVALG

For å sikre samarbeidet med barnas hjem skal barnehagen ha et foreldreråd og et samarbeidsutvalg:

* I henhold til barnehageloven §4 skal foreldrerådet bestå av foreldrene/foresatte. Foreldrerådet skal fremme deres felles interesser og bidra til at samarbeidet mellom barnehagen og foreldregruppen skaper et godt barnehagemiljø. Foreldrerådet velger en representant fra hver avdeling i barnehagen til samarbeidsutvalget.
* Samarbeidsutvalget skal være et rådgivende, kontaktskapende og samordnende organ. Samarbeidsutvalget består av foreldre og ansatte i barnehagen, slik at hver gruppe er likt representert. Barnehagens eier kan delta etter eget ønske, men ikke med flere representanter enn hver av de andre gruppene. Barnehageeier skal sørge for at saker av viktighet forlegges foreldrerådet og samarbeidsutvalget. Barnehagen har et samarbeidsutvalg som består av 2 foreldre, 2 ansatte og 1 representant fra eier (daglig leder i barnehagen). Barnehagens daglige leder er saksbehandler og sekretær. Dersom det foretas avstemning i samarbeidsutvalget, har hver representant en stemme og vanlig flertallsvedtak gjelder. Det innkalles skriftlig med sakliste minimum 14 dager i forkant av møter

Med utgangspunkt i rammeplan for barnehager skal samarbeidsutvalget fastsette en årsplan. Samarbeidsutvalget skal videre uttale seg vedrørende søknader om dispensasjon fra normen om pedagogisk bemanning.

## 5. ÅPNINGSTID, AREALUTNYTTING OG FERIE

* Åpent hver dag fra kl 07.00-17.00, unntatt lørdager, jul og nyttårsaften.   
  Onsdag før skjærtorsdag stenger barnehagen kl 12.00.   
  Barnehagen har også 5 planleggingsdager i løpet av et barnehageår.   
  Da holdes barnehagen stengt.
* Barnehageåret streker seg fra 1.august til 31.juli.
* Ved fem barn eller mindre påmeldt til jul og til påske, holder barnehagen stengt.  
   Er det planlagt at barnehagen skal holde åpen i romjul eller påske, skal foreldrene ha beskjed om eventuelle endringer fredagen før den aktuelle uken.
* Alle barn skal ha minst 4 uker ferie i løpet av året.
* Barnehagen er sommerstengt i uke 28 og 29.

Barnehagen følger til enhver tid den statlige normen for leke og oppholdsrom. Den er pr dags dato 4 m2 for barn over 3 år og 5,3 m2 for barn under 3 år.

## 6. KOMPTEANSE OG BEMANNINGSNORM

* Det skal være minimum en barnehagelærer pr 14 barn over 3 år og en barnehagelærer pr 7 barn under 3 år.
* Alle som arbeider i barnehagen, må vise frem politiattest med gyldighet innenfor 3 måneder før oppstart. Etter barnehageloven §19,jf. Politiregisterloven § 39 første ledd.

## 7. TAUSHETSPLIKT OG OPPLYSNINGSPLIKT

* Alle ansatte, inklusive vikarer og alle som er valgt inn i organer/arbeidsgrupper i Borgundveien Barnehage AS skal underskrive «Taushetserklæring»
* Barnehagelovens §20 slår fast at reglene for taushetsplikt i forvaltningsloven §13 til 13f gjelder for ansatte i barnehagen
* Barnehagelovens § 21 og §22 pålegger barnehagepersonalet opplysningsplikt i forhold til sosialtjenesteloven og barneverntjenesten.

## 8. FORELDREBETALING

* Foreldrebetalingen er regulert i «forskrift om foreldrebetaling i barnehager», og kunnskapsdepartementet fastsetter hvert år en maksimalpris. Det betales for 11 måneder i året og innbetales med forfall den 1. i hver måned.   
  Juli er en betalingsfri måned.
* Det er 30% søskenmoderasjon i betalingen for to barn og 50% for tre eller flere barn.
* Det kreves betaling f.o.m den datoen barnet får plass i barnehagen.
* Barnehagen tilbyr kun 100% plasser
* Mishold/manglende betaling i 2 måneder gir grunn til oppsigelse av plass.

## 9. OPPSIGELSE AV PLASS

Oppsigelse av plass skal skje skriftlig til barnehagen. Barnehagen har 3 måneders oppsigelsesfrist. Det må betales for plassen i oppsigelsestiden dersom ikke barnehagen får inn nytt barn til å ta over plassen.

Søker man om overflytting til en annen barnehage ved hovedopptaket og får positivt svar, er dette å regne som en oppsigelse i den barnehagen man har plass.

10. ÅRSPLAN FOR DEN PEDAGOGISKE VIRKSOMHET  
Alle barnehager skal utarbeide en årsplan. Årsplanen har flere funksjoner

* Arbeidsredskap for barnehagens personalet for å styre virksomheten i en bevisst og uttalt retning.
* Utgangspunkt for foreldrene mulighet til å kunne påvirke innholdet i barnehagen.
* Grunnlag for kommunalt tilsyn med barnehagen
* Informasjon om barnehagens pedagogiske arbeid til eier, politiker, kommunen, barnehagens samarbeidspartnere og andre interesserte.

## 11. INTERNKONTROLL Barnehagen har internkontrollsystem tilpasset barnehagens behov og i samsvar med samfunnets retningslinjer

## 12. HELSE

Foresatte må informere barnehagen om forhold av betydning vedrørende barnets helsetilstand, for eksempel sykdommer, allergi og lignende, som personalet bør være oppmerksom på.

Ved midlertidig sykdom, kan styrer i barnehagen avgjøre om barnet må holdes hjemme (inntil en uke) av hensyn til seg selv, resten av personalet og de andre barna.

Opprettet: Ålesund 29.05.2019

Sist redigert 06.07.2022

Anne Britt Danielsen

Eier